Klipkraal Gasteplaas - Resensies
Iemke S - May 2019
Huidige en omgewing pragtig.
So lekker gebly en staproetes is so mooi. Sal sterk aanbeveel vir 'n lekker rustige naweek weg.
Celeste se Terugvoer
Dankie Iemke, ons waardeer jou mooi resensie!
Annatjie V - May 2019
Wonderlike uitsig oor die hele plaas met gerieflike braaiplek en rustige atmosfeer. Heerlike skoon en netjiese huisie met alles wat jy nodig mag kry vir 'n heerlike ontspanne naweek. Skoon en vars beddegoed en handdoeke, nostalgiese paraffien lampies vir die aand om die atmosfeer te stimuleer. Wat meer kan jy vra vir 'n wegbreeknaweek en ontspanning. Groot verskeidenheid bome in die mooie veld. Wat 'n voorreg dat dit gedeel word met ons dorpsbewoner. Praat nie van die sterrehemel in die aand nie! 'n Heerlike ervaring wat vra vir meer.
Annatjie en Frik,
Baie dankie vir die mooi resensie, so bly dat julle die naweek by Blinkblaar geniet het!
Kiewiet C - Apr 2019
Taaibos Huisie is ons ons nuwe gunsteling op Klipkraal!
Ten spyte van meer as 12 jaar se besoeke aan Klipkraal, kan ons nog steeds nie uitgekuier raak nie! Die outentieke en gerieflike huisies, pragtige natuurskoon, siele-rus en vriendelike gasvryheid, maak van elke besoek 'n onvergeetlike kuier. Maak nie saak watter seisoen van die jaar of watter seisoen van jou lewe, dis altyd heerlik hier op Klipkraal! Dankie Maurice en Celeste vir julle stukkie hemel-op-aarde.
Dankie aan die Cloete gesin, dit is vir ons elke keer 'n voorreg om julle op die plaas te kan ontvang!
Arne V - Mar 2019
Mooi huisies in 'n pragtige omgewing, naby die huis.
Ons het ons verblyf vreeslik geniet by Blinkblaar, dis 'n ongelooflik rustige wegbreek van ons besige lewe by die huis. Die huisies is goed ingerig met al die nodige fasiliteite en toebehore en is baie gemaklik. Dit was wonderlik om sonder die TV die naglewe to geniet, ons het tot 'n jakkals gehoor roep toe ons langs die kampvuur sit. Die slaapgeriewe is uit die boonste rakke, ons het so goed geslaap dat ons nou reg is om die week aan te pak na die tydjie in Klipkraal. Baie dankie vir julle Maurice en Celeste dat julle julle klein stukkie hemel ...
Ons het ons verblyf vreeslik geniet by Blinkblaar, dis 'n ongelooflik rustige wegbreek van ons besige lewe by die huis. Die huisies is goed ingerig met al die nodige fasiliteite en toebehore en is baie gemaklik. Dit was wonderlik om sonder die TV die naglewe to geniet, ons het tot 'n jakkals gehoor roep toe ons langs die kampvuur sit. Die slaapgeriewe is uit die boonste rakke, ons het so goed geslaap dat ons nou reg is om die week aan te pak na die tydjie in Klipkraal. Baie dankie vir julle Maurice en Celeste dat julle julle klein stukkie hemel op aarde met ons gedeel het!
Dankie Arne en Belinda, baie bly julle het die naweek geniet!
Eenvoud en natuur op sy beste.
Dankie Johan en Betsie - Dit was 'n voorreg om julle op Klipkraal te kon ontvang!